open-index/open-wikipedia-markdown huggingface dataset:
سرائیوو

سرائے وو، (انگریزی: Sarajevo) جو عام طور پر **سرائیوو** لکھا جاتا ہے، بوسنیا و ہرزیگووینا کا دارالحکومت اور سب سے بڑا شہر ہے۔

## تاریخ
عثمانی سلطان محمد ثانی نے 1463ء میں فتح بوسنیا کے بعد "ورہ بوسنہ" نامی ترک قلعے کے گرد یہ شہر بسایا اور اس کا نام "سرائے بوسنہ" رکھا۔ اسے بوسنہ سرائے یا صرف سرائے بھی کہا جاتا ہے۔ شہر کا موجودہ نام سرائیوو دراصل ترک لفظ "سرائے اوواسی" (saray ovası) یعنی "سرائے کے گرد میدان"(چراگاہ، مرغزار) سے نکلا ہے۔ ترکی زبان میں اسے اب بھی سرائے بوسنہ() کہا جاتا ہے۔

پھر سولہویں صدی عیسوی کے وسط تک اس کا نام بوسنہ سرائے (سلافی نام "سرائیوو") شہرت پا گیا۔ 1464ء کے وقف نامے میں اس کا نام "سرائے مدینہ" بھی ملتا ہے۔

اگست 1887ء میں آسٹریا کے جرنیل جوزف فرائہرفون فلپووچ() نے زبردست معرکے کے بعد اس شہر پر قبضہ کر لیا۔

28 جون 1914ء کو آسٹروی ولی عہد فرانز فرڈیننڈ کو اسی شہر میں قتل کیا گیا جس کے نتیجے میں پہلی جنگ عظیم کا آغاز ہوا۔

1918ء میں بوسنیا و ہرزیگووینا، جسے عربی اور ترکی زبانوں میں بوسنہ و ہرسک کہتے ہیں، نو ساختہ جنوبی سلافی ریاست یوگوسلاویہ میں مدغم کر دیے گئے۔

جنگ بوسنیا کے دوران اس شہر کا کیا گیا محاصرہ جدید تاریخ کا سب سے بڑا محاصرہ تھا۔

آج کل سرائیوو کے شہری علاقوں کی کل آبادی 4 لاکھ 21 ہزار (بمطابق جون 2008ء) ہے۔ شہر اپنے روایتی مذہبی تنوع کے باعث مشہور ہے اور اسلام، کیتھولک اور آرتھوڈوکس مسیحی اور یہودی آج بھی یہاں ساتھ رہتے ہیں۔ مذہبی تنوع کی طویل تاریخ کے باعث اسے بسا اوقات "یورپ کا القدس" بھی کہا جاتا ہے۔

## نگارخانہ

File:Sarajevo Ferhad-begova-Mosque02.jpg|
File:Latin Bridge 02 (22757259615).jpg|
File:Saborna crkva u Sarajevu noću.jpg|
File:JesusesHearthCathedral.jpg|
File:Sarajevo Synagogue 02.jpg|
File:Crkva svetog Josipa u Sarajevu.jpg|
File:Sarajevo Old Synagogue 01.jpg|
File:Tsars Mosque.jpg|
File:Kapela na jevrejskom groblju u Sarajevu.jpg|
File:Bascarsija Market Sarajevo.jpg|
File:Sarajevo,_tržnice.jpg|
File:Old town Bascarsija, Sarajevo.jpg|
File:Slatko_cose.jpg|
File:Sarajevo_Gazi-Husrev-Beg-Basar01.jpg|
File:Medresa Sarajevo.JPG|
File:Courtyard to the Gazi Husrev-beg's Mosque.jpg|
File:Sarajevo, průčelí Fakulty islámských věd.jpg|
File:Ćumurija bridge, Sarajevo.jpg|
File:Sarajevo National Theatre.JPG|
File:Sarajevo, Academy of Arts.jpg|
File:Sehercehajas bridge, Sarajevo.jpg|
File:Predsjedništvo BiH.JPG|
File:Sarajevo by night 2009.jpg|


## جڑواں شہر

## حوالہ جات

زمرہ:بوسنیا و ہرزیگووینا کے شہر
زمرہ:دار الحکومت

زمرہ:صوتی مضامین
زمرہ:گرینڈ سرائیوو
زمرہ:مقالے جن میں فارسی زبان کا متن ہے
زمرہ:منقسم شہر
زمرہ:یورپ میں 1461ء کی تاسیسات
زمرہ:یورپی دارالحکومت
زمرہ:یونیورسٹی شہر
زمرہ:1460ء کی دہائی میں آباد ہونے والے مقامات
زمرہ:1984ء سرمائی اولمپکس

زمرہ:سرائیوو
جنگ وادی 1916ء

وادی کی جنگ یا جنگِ وادی (انگریزی: Battle of Wadi ) جو13 جنوری 1916ء کو پہلی جنگ عظیم کے دوران ہوئی، برطانوی افواج کی ایک عظیم ناکامی تھی۔ یہ جنگ عراق کے شہر کوت العمارہ میں لڑی گئی اور اس کے بعد 10،000 برطانوی افواج جو چارلس ٹاؤنزہنڈ کی قیادت میں تھے ترکوں کی قید میں آ گئے اس جنگ کا نتیجہ برطانیہ کے لیے بری ناکامی تھی اور یہ برطانوی فوجی تاریخ میں ہتھیار ڈالنے کا سب سے بڑا واقعہ تھا۔

## متعلقہ مضامین
* کوت العمارہ*

زمرہ:1916ء کے تنازعات
زمرہ:ایشیا میں 1916ء
زمرہ:خلافت عثمانیہ
زمرہ:عراق
زمرہ:عراق کی عسکری تاریخ
زمرہ:عراق میں بیسویں صدی
زمرہ:مملکت متحدہ
زمرہ:مملکت متحدہ سے وابستہ محاصرے
عظیم چالبازیاں

[تصغیر|سیاسی کارٹون میں افغان [شیر علی خان|امیر شیر علی کو حریف "دوستوں" کے ساتھ روسی بیئر اور برطانوی شیر (1878ء) کی مضحکہ خیز خاکہ کشی]]
**گھناؤنی چالبازیاں**  کی اصطلاح 19 ویں اور 20 ویں صدی میں وسط ایشیا پر بالادستی حصول کے لیے سلطنت برطانیہ اور سلطنت روس کے درمیان ہونے والی مسابقت اور تنازع کے لیے استعمال کی جاتی ہے۔ اولین گھناؤنے کھیل کا دور عام طور پر 1813ء کے روس فارس معاہدے سے 1907ء کے انگریز روس معاہدے تک تسلیم کیا جاتا ہے۔ 1917ء میں بالشیوک انقلاب کے بعد ایک دوسرے لیکن کم شدت کے دور کا آغاز ہوا۔

گھناؤنے کھیل کی اصطلاح کو عموماً آرتھر کونولی (1807ء – 1842ء) سے منسوب کیا جاتا ہے جو برطانوی شرق الہند کمپنی کے چھٹے بنگال گھڑ سوار دستے میں جاسوس افسر تھے۔ اس اصطلاح کو عوامی سطح تک برطانوی ناول نگار روڈیارڈ کپلنگ کے ناول کم (Kim) (1901ء) نے پہنچایا۔

موجودہ افغان صورت حال اور افغانستان میں عالمی قوتوں کی ریشہ دوانیوں اور مفادات کے باعث اب بھی سمجھا جاتا ہے کہ گھناؤنا کھیل جاری ہے جس کا مقصد وسط ایشیا کے تیل کے ذخائر پر قبضہ جمانا ہے۔ اس جدید عظیم کھیل میں امریکہ کی زیر قیادت نیٹو اور روس-چین اتحاد بر سر پیکار ہیں۔

## مزید دیکھیے

* وسطی ایشیاء پر روسی غلبہ
* ترمذ
* امارتِ بخارا
* اسماعیل انور پاشا
* بسماچی تحریک

## حوالہ جات


زمرہ:افغانستان روس تعلقات
زمرہ:افغانستان کی سیاسی تاریخ
زمرہ:افغانستان کی عسکری تاریخ
زمرہ:افغانستان کے خارجہ تعلقات
زمرہ:افغانستان میں انیسویں صدی
زمرہ:ایران برطانیہ تعلقات
زمرہ:ایشیا میں انیسویں صدی
زمرہ:برطانوی ہند کی عسکری تاریخ
زمرہ:برطانوی ہندوستان میں انیسویں صدی
زمرہ:مملکت متحدہ کی سیاسی تاریخ
زمرہ:بھارت روس تعلقات
زمرہ:بھارت کی سیاسی تاریخ
زمرہ:بھارت کی عسکری تاریخ
زمرہ:بھارت کے خارجہ تعلقات
زمرہ:پاکستان کی سیاسی تاریخ
زمرہ:پاکستان کی عسکری تاریخ
زمرہ:تاریخ افغانستان
زمرہ:تاریخ پاکستان
زمرہ:تاریخ وسطی ایشیا
زمرہ:جدید افغانستان
زمرہ:جغرافیائی سیاسی رقابت
زمرہ:روس برطانیہ تعلقات
زمرہ:روس کی سیاسی تاریخ
زمرہ:روس کے خارجہ تعلقات
زمرہ:روس میں انیسویں صدی
زمرہ:سرد جنگ
زمرہ:سلطنت برطانیہ
زمرہ:سلطنت روس
زمرہ:ہندوستان میں انیسویں صدی
زمرہ:افغانستان مملکت متحدہ تعلقات
زمرہ:ویکی ڈیٹا سے مختلف مختصر وضاحت
زمرہ:سلطنت روس میں انیسویں صدی
میگابائٹ

**میگا بائٹ** یا **کلاں لکمہ** (megabyte) رقمی اطلاعاتی ذخیرہ کاری یا ترسیل کے لیے استعمال ہونے والی اکائی لکمہ کا ایک بین الاقوامی نظام اکائیاتی متعددہ (SI-multiple) ہے اور یہ 106 (1000000) لکمہ جات کے برابر ہے۔

## نیز دیکھیے
* کلاں تثم (megabit)
* ألف لکمہ (kilobyte)

زمرہ:اطلاعاتی اکائیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذخیرہ کاری معلومات
زمرہ:کمپیوٹر انجینئرنگ
زمرہ:سافٹ ویئر
افریقی اتحاد

تصغیر|بائیں|افریقی اتحاد کا پرچم

**افریقی اتحاد**  (AU) بر اعظم افریقا کی 52 ریاستوں پر مشتمل ایک انجمن ہے۔ یہ انجمن 2001ء میں افریقی اقتصادی برادری (AEC) اور انجمن افریقی اتحاد (OAU) کے انضمام کے نتیجے میں وجود میں آئی۔ افریقی اتحاد کے حتمی مقاصد میں ایک واحد کرنسی اور مشترکہ دفاعی افواج اور ریاست کے دیگر اداروں کی تشکیل شامل ہیں۔ اتحاد کا مقصد افریقہ میں جمہوریت، انسانی حقوق اور ایک قابل برداشت معیشت کے استحکام میں، خصوصاً بین الافریقی تنازعات کے خاتمے اور ایک موثر مشترکہ مارکیٹ تشکیل دینے میں مدد کرنا ہے۔

عربی، انگریزی، فرانسیسی اور پرتگیزی افریقی اتحاد کی باضابطہ زبانیں ہیں۔

## رکن ممالک

### موجودہ اراکین



### معطل اراکین

 - 2008ء کی فوجی بغاوت کے بعد سے رکنیت معطل

 - 2009ء میں مالاگاسی سیاسی بحران کے بعد سے رکنیت معطل

 - صومالیہ کے اسلام پسندوں کی مبینہ حمایت پر افریقی اتحاد کی جانب سے اقوام متحدہ کی سلامتی کونسل سے پابندیاں عائد کرنے کے مطالبے پر از خود انجمن کو خیر باد کہہ دیا 

### سابق اراکین

 مراکش 1984ء میں پیشرو انجمن کو خیر باد کہہ گیا تھا۔

### مراکش کی دستبرداری

افریقہ کا واحد ملک جو افریقی اتحاد کا رکن نہیں مراکش ہے جس نے افریقی اتحاد کی پیشرو انجمن OAU کو 1984ء میں اس وقت خیر باد کہہ دیا تھا جب دیگر افریقی ممالک نے مغربی صحرا کے مسئلے پر وہاں کے پولیسیارو علیحدگی پسندوں کی حمایت کی تھی۔

## اجلاس

## مشعرات

a اعداد و شمار کا حوالہ دیتے ہیں 2009.
b اعداد و شمار کا حوالہ دیتے ہیں 2006.
c اعداد و شمار کا حوالہ دیتے ہیں 2010.
d جنوبی سوڈان پر مشتمل ہے۔
e اعداد و شمار کا حوالہ دیتے ہیں 2007.
f کل افریقی اتحاد مشعر 1 تا 3; افریقی اتحاد اوسط مشعر 4; افریقی اتحاد اوسط مشعر 5 تا 12
g جبوتی، لیبیا، صومالیہ اور مغربی سہارا خارج
h جنوبی سوڈان خارج
نوٹ: رنگوں کے متعلقہ اشارے میں ملک کی عالمی پوزیشن کا اشارہ

## حوالہ جات


زمرہ:2001ء میں قائم ہونے والی تنظیمیں
زمرہ:ادیس ابابا
زمرہ:ادیس ابابا میں قائم تنظیمیں
زمرہ:افریقا میں 2001ء کی تاسیسات
زمرہ:صوتی مضامین
زمرہ:معاہدہ کے تحت قائم بین الحکومتی تنظیمیں
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:ویکی ڈیٹا سے مختلف مختصر وضاحت
زمرہ:افریقا میں اکیسویں صدی کی تاسیسات
زمرہ:افریقا
زمرہ:افریقا متعلقہ فہرستیں
زمرہ:جی 20 اقوام
زمرہ:عالمی حکومت
زمرہ:افریقی اتحاد کے رکن ممالک
زمرہ:عالمی تنظیمیں
زمرہ:نحوی مسائل کے ساتھ خانہ معلومات ملک استعمال کرنے والے صفحات
زمرہ:2002ء میں قائم ہونے والی تنظیمیں
زمرہ:افریقی تنظیمیں
زمرہ:2002ء کی تاسیسات
زمرہ:افریقا میں 2002ء کی تاسیسات
زمرہ:افریقا کی سیاست
تصویر

*تصویر*' (انگریزی:Image) کے بہت سے مطالب ہوتے ہیں۔ یہ خیال یا عکس یا شبیہ یا تمثال یا محاکات یا شعری پیکر ہو سکتا ہے جو کسی شخص یا چیز کی نمائندگی کرتا ہو۔ یہ مجسمہ یا تصویر کی صورت میں ہوتا ہے جسے کسی اور طرح مرئی یا دکھائی دینے کے قابل بنایا ہو جو کسی دوسری چیز کی مماثلت یا مشابہت رکھتا ہو۔
تصاویر دو جہتی یا تین جہتی ہو سکتی ہیں۔

## نیز دیکھیے
* عکس بندی (Cinematography)
* ذہنی تصویر (mental image)
* نقاشی (painting)
* عکاسی (photography)

زمرہ:بصارت
زمرہ:عکاسی
زمرہ:کامنز زمرہ جس کا ربط ویکی ڈیٹا پر ہے
زمرہ:کمپیوٹر گرافکس
زمرہ:گرافک ڈیزائن
زمرہ:ڈیجیٹل فوٹو گرافی
زمرہ:ویکی ڈیٹا سے مطابقت رکھنے والی مختصر تفصیل
زمرہ:دستاویزات
زمرہ:علمیات
زمرہ:جمالیات
منقبت

منقبت کی تعریف

”سابقہ انبیا و مرسلین، صحابہ کرام، اہلِ بیت، اولیاے عظام اور مذہبی عقیدے کی بنیاد پر دیگر اسلامی ہیروؤں کی تعریف میں منظوم کلام کہنا جو کسی صنفی ہیئت کا پابند نہ ہو، منقبت کہلاتا ہے۔“

حدود و قیود  

”سابقہ انبیاو مرسلین“ کہہ کر آپ ﷺ کی مدح کو اس تعریف سے خارج کر دیا، کیوں کہ آپ ﷺ کی مدح نعت کہلاتی ہے۔ ”صحابہ کرام“ اور ”اہلِ بیت“ سے وہ لوگ نکل گئے جو آپ ﷺ کے دور ہی میں تھے لیکن اسلام کی دولت اور دیدارِ مصطفیٰ ﷺ سے سرفراز ہو کر صحابی کے مقام کو نہ پا سکے۔ ”اولیاے کرام“ سے غیر اولیا، مثلاً سیاسی یا سماجی رہنما نکل گئے جن کا بنیادی حوالہ اسلام کے مذہبی ہیرو کا نہ تھا۔ ”مذہبی عقیدہ“ کہہ کر باقی حوالوں سے منہا کرنا مقصود ہے۔ کیوں کہ ایک سیاسی یا محض تاریخی شخصیت کی مدح منقبت نہیں کہلاتی۔ ”منظوم کلام“ سے نثری تعریف نکل گئی جو اصطلاحی معنیٰ میں منقبت نہیں کہلا سکتی۔”پابند نہ ہونا“ سے اشارہ اس جانب ہے کہ منقبت موضوعِ شعر ہے نہ کہ ہیئتِ صنفِ شعر۔
زمرہ:اردو ادب کی اصطلاحات
زمرہ:شاعری
زمرہ:صوفیانہ موسیقی

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ارومیہ (حیاتیات)

**ارومیہ** (blastema) اصل میں غیرمتمایزہ (undifferentiated) خلیات کا مجموعہ ہوتا ہے جس سے متعدد اقسام کے خلیات تمایز (differentiation) پاسکتے ہیں۔ اس قسم کے خلیات چونکہ ابھی جاندار کے جسم میں موجود خصوصی (جیسے کھال، ہڈی، جگر وغیرہ کے الگ الگ تمیز کیے جاسکنے والے) خلیات میں تمیز یافتہ نہیں ہوئے ہوتے ہیں بلکہ ان میں ابھی متعدد دیگر اقسام کے خصوصی یعنی متمایزہ خلیات (differentiated cells) میں تبدیل ہونے کا جُہد یا potential پایا جاتا ہے لہذا ان سے جسم میں ناکارہ یا ضائع ہوجانے والے متمایزہ خلیات کی پیدائش نو کا کام بھی لیا جاتا ہے۔ مزید یہ کہ ان خلیات کی فعلیات میں آنے والے کسی خلل (جیسے طفرہ یا میثائلیت وغیرہ) کی وجہ سے ان کی نشو و نما بے قابو ہوکر سرطان کی مختلف اقسام جیسے شبکی ورمِ ارومہ (retinoblastoma اور کتلی عصبی ورم ارومہ (ganglioneuroblastoma) وغیرہ کا باعث بن سکتی ہے۔
## وجہ تسمیہ
ارومیہ کا لفظ اصل میں ارومہ خلیات (blast cells) کی جانب تشبیہ ہے ؛ ارومہ خلیات ایسے خلیات ہوتے ہیں جن کو دیگر خلیات کے اجدادی یعنی جد امجد خلیات تصور کیا جاتا ہے۔ اصل میں یونانی زبان کے لفظ blast کے معنی بھی ؛ کلی، ابتدائیییی نمو وغیرہ کی وجہ سے شاخ یا جدی کے ہی آتے ہیں  (حیاتیات میں یہ لفظ اسی مفہوم میں اختیار کیا جاتا ہے) اور  کے معنی بھی جدی، ابتدائیییی وغیرہ کے ہیں  اسی لیے blastema کے لیے ارومیہ کا لفظ اختیار کیا جاتا ہے۔ اس سے متعلقہ الفاظ (جمع وغیرہ) کے لیے جدول ملاحظہ کیا جا سکتا ہے۔

## حوالہ جات

زمرہ:خلوی تمایز
زمرہ:نموئی حیاتیات
زمرہ:ویکی ڈیٹا سے مطابقت رکھنے والی مختصر تفصیل
ارومیہ (ایران)

ارومیہ شمال مغربی ایران میں مغربی آذربائیجان صوبے کا ایک دو لسانی شہر ہے۔

ارومیہ شہر دو اہم نسلی گروہوں کا گھر ہے: کورد اور آذربائیجانی۔ ہر نسلی گروہ شہر کی تقریباً نصف آبادی پر مشتمل ہے۔ کوردی، آذربائیجانی اور فارسی بڑے پیمانے پر بولی جاتی ہے اور شہر کی ثقافتی زندگی دونوں نسلی برادریوں کے اثر و رسوخ کی عکاسی کرتی ہے۔

زمرہ:ارومیہ
زمرہ:ایران کے شہر
زمرہ:ایرانی صوبائی دارالحکومت
زمرہ:شاہراہ ریشم کے آباد مقامات
زمرہ:مضامین جن میں سورانی کردی زبان کا متن شامل ہے
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:صوبہ آذربائیجان غربی کے شہر
زمرہ:ویکی ڈیٹا سے مختلف مختصر وضاحت
مسلم خان

کالعدم تحریک طالبان سوات کے ترجمان۔ سلم خان ضلع سوات کے کوزہ بانڈہ میں آٹھ اگست انیس سو چون کو پیدا ہوئے۔ انھوں نے میٹرک اپنے آبائی علاقے سے کیا جس کے بعد انھوں نے انیس سو بہتر میں جہانزیب کالج سوات میں داخلہ لیا۔ اس وقت مرکز میں ذو الفقار علی بھٹو کی جبکہ صوبہ سرحد میں نیپ اور جمیعت علما اسلام کی مخلوط حکومت قائم تھی۔ انیس سو ستر بہتر میں اسی پارٹی کے ساتھ وابستگی کی بنا پر انھیں پچیس دن تک جیل کی ہوا کھانی پڑی۔ جیل جانے کی وجہ وہ دو سکیورٹی اہلکاروں اور اسسٹنٹ کمشنر کا اغوا بتاتے ہیں جنھیں پیپلز سٹوڈنٹس فیڈریشن کے جوشیلے نوجوانوں نے اپنی ایک ساتھی کی ہلاکت کے بدلے میں اغواء کیا تھا۔

## عملی زندگی

جیل سے نکل جانے کے بعد انھوں نے تعلیم کو خیر باد کہا اور پاکستان شپنگ کارپوریشن کے توسط سے ایک برطانوی کمپنی میں بطور سی مین کے وابستہ ہوئے جس کے ساتھ انھوں نے دو سال تک کام کیا۔ یہاں سے فراغت کے بعد وہ کویت چلے گئے اور وہاں پر مختلف ٹرانسپورٹ کمپنیوں میں ملازمت کی مگر جب عراق نے کویت پر چڑھائی کی تو وہ بھی دیگر پاکستانیوں کی طرح پاکستان آئے اور ضلع سوات میں اپنا میڈیکل سٹور کھولا۔ انیس سو ننانوے میں امریکا گئے اور وہاں پر رنگ روغن کرنے والی ایک کمپنی میں ملازمت اختیار کی۔۔ انھوں نے عرب ممالک اور امریکا سمیت یورپ اور مشرق بعید کے تقریباً پندرہ ممالک دیکھے۔ پانچ زبانوں پر انھیں مکمل عبور حاصل تھا۔

## تحریک طالبان پاکستان

سوات میں تحریک طالبان کے قبضے کے بعد وہاں ترجمان مقرر ہوئے۔ اور وہاں پر اسکولوں اور سکیورٹی فورسز پر حملوں کی ذمہ داری انہی کی زبانی قبول کی جاتی تھی۔ ان کے خیال میں اسکولوں کو گرانا اس لیے جائز ہے کہ وہاں مغربی تعلیم دی جاتی ہے۔ →۔ سوات میں فوجی کارروائی کے بعد روپوش ہو گئے۔ 11 ستمبر 2009ء میں فوج کے مطابق ان کو گرفتار کر لیا گیا۔ جھإد–

## متعلقہ مضامین
* تحریک طالبان پاکستان
* تحریک طالبان سوات

زمرہ:بقید حیات شخصیات
زمرہ:پاکستان میں زیر حراست اور قیدی شخصیات
زمرہ:پاکستانی زیر حراست اور قیدی شخصیات
زمرہ:پشتون شخصیات
زمرہ:تحریک طالبان پاکستان
زمرہ:ریاستہائے متحدہ میں پاکستانی تارکین وطن
زمرہ:ضلع سوات کی شخصیات
زمرہ:طالبان کے ترجمان
زمرہ:1954ء کی پیدائشیں
زمرہ:تحریک طالبان پاکستان کے ارکان
فیض اللہ خان

**فیض اللہ خان** اے آر وائی نیوز کے کراچی بیورو کے سینیئر رپو رٹر ہیں گذشتہ چار سا ل کے دوران انھوں نے مختلف قومی معاملات پر رپو رٹنگ کی ہے۔ جن میں وکلا تحریک خاصی نمایاں ہے القاعدہ رہنما ایمن الظواہری کی پہلی انگریزی آڈیو ٹیپ بھی فیض اللہ خان نے اپنے چینل پہ بریک کی تھی۔ جسے مقامی اور بین الا قوامی میڈ یا نے نمایاں کو ریج دی۔
سلطان کوسن

**سلطان کوسن** ایک ترک کسان ہیں اور گنیز ورلڈ ریکارڈز کے مطابق وہ اس وقت دنیا کے طویل القامت شخص ہیں۔ ان کا قد اس وقت 8 فٹ، تین انچ ہے۔
اُن کا نام گنیز ورلڈ ریکارڈز میں مورخہ 16 ستمبر  2009ء کو شامل کیا گیا۔
ان کی رہائش اپنے والدین کے ہمراہ ہے، جہاں وہ تین بھائیوں اور ایک بہن کے ساتھ رہتے ہیں۔ جو متناسب جسامت کے حامل ہیں۔
یہ اتنے دراز قامت ہیں کہ ان کو چلنے کے لیے عصا کے سہارے کی ضرورت پڑتی ہے۔
ان کی طویل قامتی کی بدولت ان کی تعلیم ادھوری رہی اور ایک کسان کے طور پر کام نہیں کر پائے۔ اس کے باوجود، بقول ان کے وہ ایک خوش و خرم اور مطمئن زندگی گزار رہے ہیں۔ ان کا سب سے بڑا خواب شادی کرنا تھا۔ جس کی تکمیل ہو چکی ہے۔ ان کی شادی 31 سال کی عمر میں اکتوبر 2013ء میں ایک شامی نژاد لڑکی ماروی دیبو سے ہو گئی، جو ان سے دس سال چھوٹی ہیں۔

## ریکارڈ
25 اگست 2009ء کو کوسن کی قامت کا اندراج ان کے آبائی علاقے میں گنیز ورلڈ ریکارڈز کی جانب سے کیا گیا جو 8 فٹ تین انچ تھی، اس سے پہلے یہ اعزاز ایک چینی باشندے باوزی شن کے پاس تھا، جن کی قامت 7فٹ 8۔9 انچ تھی۔
## حوالہ جات

زمرہ:1982ء کی پیدائشیں
زمرہ:بقید حیات شخصیات
زمرہ:ترک شخصیات
زمرہ:گنیز ورلڈ ریکارڈز (کتاب)
زمرہ:ماردین کی شخصیات
زمرہ:طویل قامت شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:عالمی ریکارڈ گیر
زمرہ:10 دسمبر کی پیدائشیں
زمرہ:شخصیات بلحاظ طبی یا نفسیاتی حالت
زمرہ:اکیسویں صدی کی ترکی شخصیات
زمرہ:بیسویں صدی کی ترکی شخصیات
زمرہ:1983ء کی پیدائشیں
زمرہ:کرد شخصیات
شجر الدر

الملكۃ عصمۃ الدين أم خليل **شجر الدر** کا شمار تاریخ اسلام کی نہایت اہم ترین خواتین میں ہوتا ہے۔ تاریخ کے ایک ایسے موڑ پر جب ایوبی سلطنت تقریباً ختم ہو چکی تھی اور مسیحی بیت المقدس پر قبضے کے لیے مسلسل آگے بڑھ رہے تھے سلطانہ شجرالدر نے اپنی ذہانت سے ان کا راستہ اس وقت تک روکا جب تک کہ مملوکوں نے حقیقی کمان نہ سنبھال لی۔

## پس منظر
شجر الدر ایک باندی تھیں جنھیں الصالح ایوب نے الکرک سے 1239ء میں اس وقت خریدا تھا جب وہ سلطان نہیں بنے تھے۔ جب وہ سلطان مصر و شام بن گئے تو شجر الدر بھی ان کے ساتھ مصر آ گئیں۔ یہاں انھوں نے سلطان کے بیٹے خلیل کو جنم دیا۔ خلیل آگے چل کر الملک المنصور کے نام سے مشہور ہوئے۔ شجر الدر کا تعلق ترک نسل سے تھا اور وہ ایک خوبصورت اور ذہین خاتون تھیں۔
اپریل 1249ء میں سلطان الصالح شام میں شدید بیمار ہو گئے۔ وہ مصر واپس آئے اور دمياط&lrm; کے قریب اشمم التنھ میں قیام کیا۔ یہ وہ وقت تھا جب فرانس کا بادشاہ لوئیس نہم نے مسلمانوں کے خلاف ساتویں صلیبی جنگ شروع کی ہوئی تھی۔ اس نے مصر پر حملہ کر دیا۔ جون 1249ء میں اس نے دمیاط فتح کر لیا۔ 22نومبر 1249ء کو سلطان الصالح دس سال تک حکومت کے بعد انتقال کر گئے۔ اس کڑے وقت میں شجر الدر نے فوری طور پر سپہ سالار امیر فخرالدین یوسف بن شیخ اور محلات کے نگران طواشی جمال الدین محسن کو اطلاع کی۔ لیکن ملکی حالات کے پیش نظر اس خبر کو عام نہیں کیا گیا۔ سلطان کی میت خفیہ طور پر الرود کے قلعے میں پہنچا دی گئی۔

بیماری کے باوجود سلطان نے کسی کو اپنا جانشین نہیں بنایا تھا۔ اس لیے فورا سلطان کے بیٹے المعطم توران شاہ کو حسن کیفہ سے بلایا گیا۔ مرنے سے پہلے سلطان نے ہزاروں خالی کاغذات پر دستخط کیے تھے۔ وفات کے بعد انہی کاغذات پر شجر الدر نے احکامات جاری کیے اور لوگوں کو یہ پتہ نہ چل سکا کہ سلطان وفات پا گئے ہیں۔

### وفات
شجرۃ در کو تعمیرات میں بہت دلچسپی تھی اس نے اپنی زندگی میں بہت سی عمارات اور درسگاہیں بنائیں۔
مصر کی پہلی مسلمان ملکہ 28 اپریل 1257کو مبینہ طور پر قتل ہونے کے بعد اپنی زندگی میں بنائے ہوئے مقبرے میں دفن ہوئیں۔ مقبرے پر ایک درخت کی تصویر بنی ہے جس پر Tree of Pearls لکھا ہے جو شجرالدر کا انگریزی ترجمہ ہے

## حوالہ جات

زمرہ:افریقا میں خواتین فرماں روا
زمرہ:ایشیائی جنگوں میں خواتین
زمرہ:ایوبی سلطنت میں تیرہویں صدی
زمرہ:ایوبی سلطنت
زمرہ:پورپی اشرافیہ
زمرہ:تاریخ مصر
زمرہ:ترک غلام
زمرہ:تیرہویں صدی کی ترک شخصیات
زمرہ:تیرہویں صدی کی جنگوں میں شریک خواتین
زمرہ:تیرہویں صدی کی خواتین حکمران
زمرہ:تیرہویں صدی کے ایوبی سلاطین مصر
زمرہ:جنگ میں افریقی خواتین
زمرہ:حکمراں ملکائیں
زمرہ:خلافت عباسیہ کے غلام
زمرہ:ساتویں صلیبی جنگ کے مسلمان
زمرہ:ضرب سے اموات
زمرہ:مشرق وسطیٰ کی جنگوں میں شریک خواتین
زمرہ:مصر کے نائبین سلطنت
زمرہ:مصری غلام
زمرہ:مملوک سلاطین
زمرہ:مملوک سلطنت
زمرہ:ویکی ڈیٹا سے مختلف مختصر وضاحت
زمرہ:1257ء کی اموات

زمرہ:تیرہویں صدی کی مصری شخصیات
زمرہ:ایوبی سلسلہ شاہی
زمرہ:مقتول سربراہان ریاست
زمرہ:بحری سلاطین
زمرہ:655ھ کی وفیات
زمرہ:ساتویں صلیبی جنگ کی مسیحی شخصیات
زمرہ:مصری خواتین
زمرہ:مقتول فرماں روا
زمرہ:مقتولین
زمرہ:اسلام اور عورت
زمرہ:مسلم شخصیات
غدر اخبار

**غدر اخبار** (ہندی:ग़दर) آزادی سے قبل شمالی امریکا میں مقیم ہندوستانیوں کا حریت پسند اردو اخبار تھا۔ اس اخبار کا اجرا 1913ء میں قائم ہونے والی انقلابی تنظیم غدر پارٹی نے کیا جس کے پہلے مدیر لالہ ہر دیال تھے۔

اخبار کی پیشانی پر یہ نعرہ درج ہوتا تھا: “انگریزی راج کا دشمن“۔ اخبار کا مقصد ہندوستانی قوم میں انگریز کے خلاف محکومانہ نفرت، قومی آزادی اور بغاوت کے جذبات کو ہو دینا تھا۔ ہر چند اخبار میں سکھوں اور پنجابیوں کی اکثریت تھی لیکن اخبار اور پارٹی مکمل سیکولر رجحانات رکھتی تھی۔ سوہن سنگھ بھکنا (جو بعد میں ایک معروف کسان رہنما بنے) “غدر“ میں لکھتے ہیں کہ ہم نہ پنجابی ہیں نہ سکھہ، ہمارا دھرم حب الوطنی ہے۔

غدر اخبار کا ایک اور مقصد شمالی امریکا میں مقیم ہندوستانیوں کے خلاف انسان دشمن امیگریشن قوانین اور معاندانہ رویہ کے خلاف صدائے احتجاج بلند کرنا بھی تھا۔

1917ء میں ہندو جرمن سازش کیس میں غدر کے اہم رہنماؤں کو گرفتار کر لیا گیا اور اخبار کو ضبط کر لیا گیا۔

غدر اخبار قومی آزادی کی جدوجہد میں قربانیوں اور شجیع روایتوں کا ایک یادگار باب ہے۔ آج بھی برصغیر پاک و ہند کی صحافتی و سیاسی تاریخ میں غدر اخبار مزاحمت اور انقلاب کے لیے ایک علامت کی حیثیت رکھتا ہے۔

زمرہ:اردو اخبارات
زمرہ:صحافت
تاجک لوگ

**تاجک**  ایرانی النسل اور فارسی بولنے والے لوگ ہیں، جن کا تاریخی وطن تاجکستان، شمالی افغانستان اور جنوبی ازبکستان ہے۔

تاجکستان میں آبادی کی بڑی اکثریت تاجکوں پر مشتمل ہے، جبکہ ازبکستان اور افغانستان میں بھی تاجک بڑی اقلیتوں میں شمار ہوتے ہیں۔ کچھ اندازوں کے مطابق افغانستان میں تاجک تاجکستان سے بھی زیادہ تعداد میں آباد ہیں۔ افغانستان کا زیادہ تر شمالی اور مغربی علاقہ ان کا تاریخی وطن ہے۔

سوویت یونین کے افغانستان پر حملے کے بعد پختونوں کے علاوہ تاجکوں نے بھی بڑی تعداد میں ہجرت کی اور اب ان کی اچھی خاصی تعداد پاکستان اور ایران میں افغان مہاجرین کی شکل میں موجود ہے۔

مشہور تاجک شخصیات میں امام ابو حنیفہ، امام بخاری، بو علی سینا، جلال الدین رومی اور احمد شاہ مسعود شامل ہیں۔

تاجکوں کی اکثریت سنی مسلمانوں پر مشتمل ہے، جبکہ ایک بڑی تعداد اثنا عشری اہل تشیع کی بھی ہے۔

تاجکوں کی ایک خاصی تعداد واضح منگول کی آمیزش کو ظاہر کرتی ہے۔

## حوالہ جات

زمرہ:ازبکستان کے نسلی گروہ
زمرہ:افغانستان کے نسلی گروہ
زمرہ:ایرانی اقوام
زمرہ:ایشیا کے نسلی گروہات
زمرہ:پاکستان کے نسلی گروہ
زمرہ:تاجکستان
زمرہ:تاجکستان کے نسلی گروہ
زمرہ:مسلمان برادریاں
زمرہ:مضامین جن میں تاجک زبان کا متن شامل ہے
زمرہ:مقالے جن میں فارسی زبان کا متن ہے
زمرہ:چھوٹے پیغام خانوں کا استعمال کرنے والے مضامین
زمرہ:روس کے نسلی گروہ
1933ء

## جنوری
28 جنوری 1933ء کو پاکستان کا لفظ وجود میں آیا جب چوہدری رحمت علی نے پاکستان نیشنل موومنٹ کی بنیاد رکھی اور برصغیر کے پانچ شمال مغربی صوبوں پر مشتمل ایک الگ ملک کا مطالبہ کیا

## فروری
14 فروری - بھارتی اداکارہ مدھوبالا کی پیدائش

## مارچ

## اپريل

## مئی

## جون

## جولائی
4 جولائی - موہنداس کرمچند گاندھی کو جیل بھیج دیا گیا

## اگست
* 15 بچوں کا پاکستانی نونہال ایڈیٹر مسعود احمد برکاتی پیدا ہوئے

## ستمبر

## اکتوبر

## نومبر

## دسمبر
* 23 دسمبر - مظفر وارثی، پاکستانی شاعر اور نعت خواں کی پیدائش

زمرہ:1933ء
زمرہ:سال
زمرہ:کامنز زمرہ جس کا ربط ویکی ڈیٹا پر ہے
زمرہ:بین جنگی دور
ام ہانی بنت ابی طالب

**فاختہ بنت ابی طالب** یا **ہند بنت ابی طالب** المعروف **ام ہانی** علی ابن ابی طالب کی بہن تھیں۔ فتح مکہ کے موقع پراسلام لائیں۔ چونکہ ان کے خاوند ہبیرہ بن ابی وہب اسلام نہیں لائے اس لیے ان میں جدائی ہو گئی۔ فتح مکہ کے دن حضور صلی اللہ علیہ وآلہ وسلم نے ان کے مکان پر غسل فرمایا اور کھانا نوش فرمایا، پھر آٹھ رکعت نماز چاشت ادا فرمائی۔
شب معراج بھی ان کے گھر تھے اور یہیں سے معراج پر گئے تھے۔
آپ کے ذمے کچھ عرصہ کے لیے حضرت فاطمہ الزھرا کی تربیت بھی کی گئی تھی۔

## شادی
ام ہانی بنت ابی طالب کی شادی ہبیرہ بن ابی وہب سے ہوئی جو قبیلہ مخزوم کے سردار اور شاعر تھے .
ام ہانی کے 4 بچے تھے ہانی، جن کی وجہ سے ان کی کنیت ام ہانی پڑی، یوسف، عمر اور جعدہ کے علاوہ صحیح بخاری میں اُن کے پانچویں بچے نام فولان بھی لکھا ہوا ہے تاہم یہ معلوم نہیں کہ یہ پانچواں بیٹا ہے یا چار بچوں میں سے ہی کسی کا متبادل نام ہے۔
نبی کریم ﷺ نے حضرت ابو طالب سے ام ہانی سے شادی کے لیے کہا تھا مگر حضرت ابو طالب نے اس کی شادی ہبیرہ بن ابی وہب سے کردی۔
## وفات
ترمذی کی روایت ہے کہ حضرت علی رضی اللہ عنہ کی وفات کے بعد مدت تک زندہ رہیں، تہذیب میں ہے ایک اموی حکمران معاویہ کے زمانہ حکومت میں انتقال کیا۔
## اولاد
حسب ذیل اولاد چھوڑی، عمرو بن ہبیرہ، ہانی بن ہبیرہ، یوسف بن ہبیرہ، جعدہ بن ہبیرہ۔

## فضل وکمال
حضرت اُم ہانی رضی اللہ عنہا سے 46/حدیثیں مروی ہیں، جن کے راوی حسب ذیل حضرات ہیں، جعدہ یحییٰ، ہارون، ابومرہ، ابوصالح، حضرت عبد اللہ بن عباس رضی اللہ عنہ، عبد اللہ بن حارث بن نوفل، ابن ابی لیلیٰ، مجاہد، عروہ، عبد اللہ بن عیاش، شعبی، عطاء، کریب، محمدبن عقبہ۔
آنحضرت صلی اللہ علیہ وسلم سے کبھی کبھی مسائل دریافت کرتی تھیں جس سے ان کی فقہ دانی کا پتہ چلتا ہے ایک مرتبہ اس آیت کی تفسیر پوچھی تھی: وَتَأْتُونَ فِي نَادِيكُمُ الْمُنْكَرَ۔

## اخلاق
آنحضرت صلی اللہ علیہ وسلم سے ان کوجوعقیدت تھی وہ اس سے ظاہر ہے کہ آپ فتح مکہ کے زمانہ میں ان کے مکان پرتشریف لائے اور شربت نوش فرمایا، اس کے بعد ان کودیا انھوں نے کہا میں روزہ سے ہوں لیکن آپﷺ کا جھوٹا واپس نہیں کرنا چاہتی ہوں، بعض روایتوں میں ہے کہ انھوں نے پی لیا اور پھرخود ہی عرض کیا یارسول اللہ (صلی اللہ علیہ وسلم) میں روزہ سے ہوں، حضور صلی اللہ علیہ وسلم نے ارشاد فرمایا کہ اگرروزہ رمضان کی قضا کا ہے توکسی دوسرے دن یہ روزہ رکھ لینا اور اگرمحض نفل ہے تواس کی قضا کرنے یانہ کرنے کا تم کواختیار ہے۔

آنحضرت صلی اللہ علیہ وسلم کوبھی ان سے بہت محبت تھی، ایک مرتبہ فرمایا: اُم ہانی! بکری لے لویہ بڑی خیروبرکت کی چیز ہے۔

ایک مرتبہ انھوں نے آنحضرت صلی اللہ علیہ وسلم سے دریافت کیا کہ اب میں بوڑھی ہو گئی ہوں اور چلنے پھرنے میں ضعف معلوم ہوتا ہے، اس لیے ایسا عمل بتلایا جائے جس کوبیٹھے بیٹھے انجام دے سکوں، آپ صلی اللہ علیہ وسلم نے ایک وظیفہ بتلایا، فرمایا کہ سُبْحَانَ اللہِ ایک سومرتبہ اَلْحَمْدُلِلّٰہِ ایک سو مرتبہ اَللہُ أَکْبَر ایک سو مرتبہ اور لَاإِلَہَ إِلَّا اللہ ایک سومرتبہ کہہ لیا کرو۔

## مزید دیکھیے
* صحابیات

## حوالہ جات

## بیرونی روابط
* معراج کہاں سے شروع ہوئی؟

زمرہ:576ء کی پیدائشیں
زمرہ:661ء کی وفیات
زمرہ:بنو ہاشم
زمرہ:صحابیات
زمرہ:ساتویں صدی کی عرب شخصیات
زمرہ:چھٹی صدی کی عرب شخصیات
زمرہ:ویکی ڈیٹا سے مختلف مختصر وضاحت
زمرہ:فقہاء صحابہ
زمرہ:50ھ کی وفیات
زمرہ:670ء کی وفیات
زمرہ:اہل بیت
زمرہ:662ء کی وفیات
زمرہ:ساتویں صدی کی خواتین
انور مسعود

**انور مسعود** ، (پیدائش: 8 نومبر، 1935ء) پاکستانی معروف شاعر ہیں، جو اردو، پنجابی اور فارسی میں شاعری کرتے ہیں۔ انور مسعود زیادہ تر مزاحیہ شاعری سے مشہور ہوئے۔

## ابتدائی حالات
انور مسعود کی پیدائش 8 نومبر 1935ء گجرات، پاکستان میں ہوئی اور بعد میں لاہور کی طرف ہجرت کر گئے جہاں انھوں نے تعلیم حاصل کی اور پھر سے گجرات اپنے شہر کی طرف واپس آ گئے جہاں انھوں نے "زمیندارا کالج گجرات" میں تعلیم حاصل کی۔ انھوں نے ایم اے (فارسی) کی ڈگری اورینٹل کالج لاہور سے گولڈ میڈل کے ساتھ حاصل کی۔ وہ پنجاب کے مختلف کالجوں میں فارسی کے پروفیسر رہے۔

## کا رہائے نمایاں
انور مسعود ایک معروف شاعر ہونے کے ساتھ مختلف زبانوں میں لکھ اور پڑھ سکتے ہیں۔

## تخلیقات
* میلہ اکھیاں دا - پنجابی (پنجاب رائٹرز گلڈ انعام یافتہ)
* شاخ تبسم - اردو
* غنچہ پھر لگا کھلنے - اردو
* میلی میلی دھوپ - اردو
* اک دریچہ اک چراغ - اردو
* قطعہ کلامی -(اردو قطعات)
* فارسی ادب کے چند گوشے -(مقالے)
* ہُن کیہ کریئے؟ -(پنجابی کلام) (ہجرہ انعام یافتہ)
* تقریب (تعارفی مضامین۔ اُردو)
* درپیش - (مزاحیہ اردو)
* بات سے بات -(مضامین)

## حوالہ جات
مزاحیہ شاعری

زمرہ:1935ء کی پیدائشیں
زمرہ:اردو شعرا
زمرہ:اورینٹل کالج کے فضلا
زمرہ:بقید حیات شخصیات
زمرہ:پاکستانی شعرا
زمرہ:پاکستانی معلمین
زمرہ:پنجابی زبان کے شعرا
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ضلع گجرات کی شخصیات
زمرہ:گورنمنٹ کالج یونیورسٹی، لاہور کا تدریسی عملہ
زمرہ:لاہور کے شعرا
زمرہ:لاہوری شخصیات
زمرہ:مقالات مع رابطہ
زمرہ:کامنز زمرہ جس کا ربط ویکی ڈیٹا پر ہے
زمرہ:پاکستانی اردو شعرا
زمرہ:ویکی ڈیٹا سے مختلف مختصر وضاحت
زمرہ:پاکستان میں فارسی زبان
زمرہ:پنجابی شعرا
زمرہ:پاکستانی مسلم شخصیات
زمرہ:پنجابی ثقافت
زمرہ:پاکستانی شخصیات
زمرہ:صوبہ پنجاب (برطانوی ہند) کی شخصیات
بین الاقوامی صوتیاتی ابجد

بین الاقوامی صوتیاتی ابجد ایک ایسا نظام ہے جس میں صوتی آوازوں کو حروف کی شکل میں لکھا جاتا ہے۔ اس نظام میں تقریباً ہر زبان کی ہر قسم کی آوازوں کے لیے مخصوص حروف موجود ہیں۔ اسے 1886ء میں انٹرنیشنل فونیٹک ایسوسی ایشن نے بنایا۔ اسے عام طور علم زبانیات میں اساتذہ اور طلبہ استعمال کرتے ہیں اس کے علاوہ اسے ویکیپیڈیا اور ٹرانسلیٹر دنیا کی زبانوں کا صحیح تلفظ ظاہر کرنے کے لیے استعمال کرتے ہیں۔
مثال کے طور پر غ کی آواز کے لیے آئی پی اے میں ɣ کی علامت استعمال ہوتی ہے
آئی پی اے میں اس وقت 107 حروف اور 52 اعلامات استعمال ہوتی ہیں۔ علامات کو حروف کے ساتھ جوڑ کر مزید آوازیں حاصل کی جاتی ہیں۔

## تاریخ
1886ء میں فرانسیسی اور برطانوی اساتذہ کی جماعت نے انٹرنیشنل فونیٹک ایسوسی ایشن بنائی پہلے انھوں نے زبانوں کی آوازوں کے رومن رسم الخط استعمال کیا لیکن پھر انھوں نے تمام زبانوں کی تمام آوازوں کو ایک ہی رسم الخط میں لکھنے کے لیے آئی پی اے کا نظام بنایا۔ آئی پی اے میں ایک آواز کے لیے ایک ہی علامت مستعمل ہے چاہے وہ کسی بھی
زبان میں ہو۔

## اردو اور آئی پی اے

### حروف علت یا واکے یا مصوت (واولز)

عربی زبان میں الفاظ کی ادائیگی میں کچھ فرق ہے اس لیے
* ث کے لیے θ
* ح کے لیے ħ~ʜ
* ذ کے لیے ð
* ع کے لیے ʕ~ʢ
* ص کے لیے θˤ ~sˤ
* ض کے لیے dˤ
* ط کے لیے tˤ
* ظ کے لیے ðˤ ~zˤ

## مثالیں
* پاکستان pɑːkɪst̪ɑːn
* tʃaɪ n ə چائنہ

## مزید دیکھیے
ہنٹرین کلمہ نویسی

## بیرونی روابط

* 
* بین الاقوامی اصواتی ابجدیہ مع آواز
* آئی پی اے لیب (چارٹ اور آواز کے ساتھ)
* i2speak.com — مفت آن لائن آئی پی اے کی بوارڈ

زمرہ:صفحات مع شکستہ حوالہ جات (غیر موجود حوالہ)
زمرہ:کامنز زمرہ جس کا ربط ویکی ڈیٹا پر ہے
زمرہ:یونیکوڈ
زمرہ:ویکی ڈیٹا سے مطابقت رکھنے والی مختصر تفصیل
جوڑے کی پیدائش

جب ایک زیادہ توانائ کا فوٹون کسی بھاری مرکزے heavy nucleus کے نزدیک سے گزرتا ہے تو یہ مناسب صورت حال میں خود فنا ہو کر ایک الیکٹران اور پوزیٹرون کے جوڑے میں تبدیل ہو جاتا ہے۔ اس عمل کو جوڑے کی پیدائش pair production کہتے ہیں۔ یہ توانائ کے مادے میں تبدیل ہونے materialization of energy کی عملی مثال ہے۔ یہ جوڑے کی فنا یعنی pair annihilation کا الٹ ہے۔
پوزیٹرون بھی الیکٹران کی طرح ایک نحیفہ ہے اور اس کی کمیت بھی الیکٹران کے بالکل برابر ہوتی ہے مگر الیکٹران کے برعکس اس پر مثبت چارج ہوتا ہے۔ یہ دونوں بنیادی ذرات ایک دوسرے کے فنا کنندہ (anti particle) ہوتے ہیں۔
ایک الیکٹران پوزیٹران جوڑا بنانے کے لیے فوٹون کی کم از کم توانائ ایک الیکٹران اور ایک پوزیٹران ( یا دو الیکٹران) کی کمیت کے برابر ہونی چاہیے یعنی کم از کم1.023 MeV۔ اگر فوٹون کی توانائ اس سے کم ہو گی تو یہ عمل ناممکن ہو جائے گا۔ لیکن اگر فوٹون کی توانائ 1.023 MeV سے زیادہ ہو گی تو 1.023 MeV کی توانائ الیکٹران اور پوزیٹرون کی پیدائش میں استعمال ہو گی جبکہ باقی بچ جانے والی تواناِئ بننے والے الیکٹران اور پوزیٹران کی حرکی توانائ میں تبدیل ہو جائے گی جو مخالف سمت میں حرکت کرنے لگتے ہیں۔
اس عمل کے دوران چارج، مومینٹم اور توانائ برقرار رہتے ہیں
فوٹون کی اصل حرکت کی سمت کے متوازی مومینٹم کی بقا کے لیے یہ عمل بھاری مرکزے کے نزدیک ہوتا ہے جو فوٹون کی ٹکر کی بازجست recoil لے لیتا ہے۔۔ بھاری مرکزے کی coulomb force بھی اس عمل کے لیے ضروری ہے۔

## مزید دیکھیے
* جوڑے کی فنا
* اثر ضیائ برق
* اثر کومپٹن
* کوسمک ریز

زمرہ:ذراتی طبیعیات
زمرہ:نویاتی طبیعیات
زمرہ:طبیعیات
زمرہ:ویکی ڈیٹا سے مختلف مختصر وضاحت
زمرہ:ضد مادہ
پائیداری عناصر

[دائیں|750px|تصغیر|[دوری جدول periodic table جس مین عناصر کو ان کے سب سے پایئدار isotope کی پایئداری کے لحاظ سے رنگدار دکھایا گیا ہے۔

]]

## پائیداری آیسوٹوپ

## مزید دیکھیے ==* [[تابکاری کی اقسام|تابکاری]]* [[ڈبل میجک]]* [[فاصل کمیت|کریٹیکل ماس]]* [[مختاری انشقاق|spontaneous fission]]* [[Binding energy]]* [[ربطی توانائی|Bond energy]]* [[فیوزر]]* [[نیوٹرونی مقطع]] neutron cross section* [[یورینیئم]]

زمرہ:تابکاری
زمرہ:عناصر
زمرہ:نویاتی طبیعیات
زمرہ:طبیعیات
زمرہ:ہم‌جات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکیپیڈیا فہرستیں
رویت ہلال کمیٹی، پاکستان

**رویت ہلال کمیٹی، پاکستان** ملک کی وفاقی حکومت کی قائم کردہ ایک کمیٹی ہے۔ اس کے تاسیسی مقاصد ہر ماہ چاند نظر آنے یا نہ آنے کا اعلان کرنا ہے۔ اس کمیٹی کے موجودہ چیئر مین عبدالخبیر آزاد ہیں۔
حکومت پاکستان کی قائم کردہ صوبائی اورمرکزی رویت ہلال کمیٹیوں میں مختلف مکاتب فکر سے تعلق رکھنے والے لوگ موجود ہوتے ہیں۔ محکمہ موسمیات، نیوی اور سپارکوکے نمائندے بھی فنی معاونت کے لیے ہراجلاس میں موجودہوتے ہیں اور پھر متفقہ رائے کی روشنی میں اور ارکان کی موجودگی میں چیئرمین مرکزی رویت ہلال کمیٹی چاند کی رویت یا عدم رویت کااعلان کرتے ہیں۔ رویت ہلال سے متعلق جو فیصلہ اور اعلان کیاجاتا ہے وہ ارکان کے اتفاق رائے سے ہوتاہے اور اس فیصلے پر ارکان کے دستخط بھی ہوتے ہیں۔

## مزید دیکھیے
* وزارت مذہبی امور (پاکستان)
* رویت ہلال
* محکمہ موسمیات پاکستان

زمرہ:اسلام اور سائنس
زمرہ:پاکستان کے سرکاری ادارے
زمرہ:پاکستان میں 1974ء کی تاسیسات
زمرہ:پاکستانی وفاقی محکمے اور وکالات
زمرہ:سپارکو کے مشاغل
زمرہ:عید
گرمکنڈہ

تصغیر|میر رضا علی خان مقبرہ گرمکنڈہ
‘‘‘گُرَّم کُنْڈَہ‘‘‘ : آندھرا پردیش، چتور ضلع کا ایک منڈل (علاقائی تحصیل) ہے۔ یہ گاؤں بنگلور اور کڈپہ شاہراہ پر واقع ہے۔ ٹیپو سلطان کے دور میں، کڈپہ ضلع میں رہا یہ گاؤں، اس دور کا ایک ٹاؤن بن گیا ہے۔ اس کا قدیم نام ظفر آباد تھا۔ لیکن آج کل اسے گرم کنڈہ کے نام سے جانا جاتا ہے۔ سلطان ٹیپو کا مقبوضہ اور مشہور قلع ہے۔ اس گاؤں میں مقبرہ کے نام سے ایک قصبہ ہے، اسے علاقائی تیلگو زبان میں کھنڈریگا نام سے بھی جانا جاتا ہے، جہاں سلطان ٹیپو کے مامو کی قبر موجود ہے۔ اس مقبرہ کا گنبد کافی بڑا ہے۔ مانا جاتا ہے کہ بھارت میں موجود گنبدوں میں اس کا دوسرا نمبر ہے۔ پہلے نمبر پر بیجاپور کا گول گنبد ہے۔
## تاریخ
گرم کنڈہ کی پہاڑی پر ایک مضبوط قلعہ ہے۔ اس کی تعمیر کڈپہ کے نواب عبدالنبی خان نے 1714 میں کروائی۔ آج بھی یہ قلعہ قابل دید ہے۔
نواب کڈپہ عبد النبی خاں۔۔
کڈپہ کے نواب کافی مقبول و معروف ثابت ہوئے ہیں۔ ان میں نواب عبد النبی خاں کا قابل ذکر ہے۔ جو سلطنت بیجاپور کے گورنر تھے۔ ان کا دور عہد1713ُ سے شروع ہوتاہے۔ یہ نواب نہایت ہی دلیر، دورا اندیش، وسیع النظر اورموثر ثابت ہوئے۔ انہون نے گرمکنڈہ اور کڈپہ کے ارد وگرد بہت سارے تعمیری کام کیے۔ اور یہ علاقے اس دور میں نوابوں کے مرکزی شہر رہے۔ نواب عبد النبی خاں نے1714 ُکے اثنا میںگرمکنڈہ کے قلعہ کی تعمیر کا آغاز کیا۔ قابل دید مقام موجودہ رنگین محل کی تعمیر انھی کا کارنامہ ہے۔ جو نواب اپنا دفتر بنایاتھا۔ آج سے تقریباً تین سوسال قبل والی یہ تعمیر پوری آن بان کے ساتھ اپنا مظاہرہ کرتی ہوئی اندرون و بیروں ملک کے سیاح کو اپنے طرف راغب کرتی آ رہی ہے۔ ان کے دور عہد میں اپنے رعب اوردبدے کا راسخ اثر موجودہ شہر چینائ تک پھیلا ہوا تھا، جو قدیم میں اس شہر کو مدراس کے نام سے موسوم کیا جاتا تھا۔ آج بھی ان کے نام سے موسوم ایک مسجد، مسجد نواب عبد النبی خاں، شہر چینائ کے چدمبرم علاقہ میں موجود ہے۔
نواب نیک نام:
کڈپہ کے ایک اور مشہور و معروف نواب نیک نام گذرے ہیں۔ جو سدہوٹ کے نواب کے نام سے جانے جاتے ہیں۔ ان کا تعلق میانہ خاندان سے ہے۔ اس عترت میانہ سے متعلقہ افرادآج بھی شہر کڈپہ اوراطراف و اکناف کے علاقوں میں سکونت پزیر ہیں۔۔۔
بحوالہ: ضلع چتور کی اسلامی تاریخ 2015
مصنف: فخر اردو ایوارڈ، مدنپلی رتنا، عالی جناب سید عبد العظیم صاحب۔۔
وظیفہ یاب اردو مدرس، مدنپلی، آندھراپردیش۔۔۔۔۔

## مزید دیکھیے
* مقبرہ
* قلعہ گرمکنڈہ
## حوالہ جات

## بیرونی روابط


زمرہ:آندھرا پردیش کے قلعے
زمرہ:ضلع چتور
زمرہ:چتور ضلع کے منڈل
زمرہ:کامنز زمرہ جس کا ربط ویکی ڈیٹا پر ہے
زمرہ:آندھرا پردیش میں آثار قدیمہ مقامات
زمرہ:ویکی ڈیٹا سے مختلف مختصر وضاحت
زمرہ:آندھرا پردیش کے گاؤں
فاطمہ بنت عمرو

**فاطمہ بنت عمرو** (وفات: 576ء) محمد  اور علی ابن ابوطالب کی دادی یعنی عبداللہ ابن عبدالمطلب کی والدہ اور عبدالمطلب کی زوجہ تھیں۔ ان کا نسب عبد اللہ کے ساتھ مرہ بن کعب پر جا کر مل جاتا ہے۔ آپ کے دو بیٹے تھے۔ ایک عبداللہ ابن عبدالمطلب اور دوسرے ابوطالب ابن عبدالمطلب۔ آپ کے دیگر سوتیلے بیٹے بھی تھے جو عبد المطلب کی دوسری ازواج سے تھے۔

زمرہ:576ء کی وفیات
زمرہ:اہل بیت
زمرہ:بنو ہاشم
زمرہ:تاریخ عرب
زمرہ:چھٹی صدی کی خواتین
زمرہ:بنی مخزوم
زمرہ:چھٹی صدی کی عرب شخصیات
زمرہ:مشرق وسطی کی شخصیات کے نامکمل مضامین
پٹھانے خان

**پٹھانے خان** یا **پٹھان خان** (پیدائشی نام **غلام محمد**؛ ولادت: 1920ء - وفات: 2000ء) پاکستان کے سرائیکی وسیب سے تعلق تھا اور وہ سرائیکی لوک گلوکار تھے۔ انھوں نے زیادہ تر کافی یا غزل (سرائیکی زبان) میں ہی گائی، عام طور پر  سرائیکی صوفی شاعرخواجہ غلام فرید اور پنجابی صوفی شاعر  شاہ حسین   صوفی شاعروں کو ہی گاتے تھے۔ پٹھانے خان کو 1979ء میں صدر پاکستان نے تمغائے حسن کارکردگی سے نوازا۔

## نام کے پیچھے کی کہانی
جب غلام محمد صرف چند سال کے تھے، ان کے والد نے تیسری شادی کی اور اپنی تیسری بیوی کو گھر لے آئے، اس کے بعد غلام محمد کی والدہ نے غلام محمد کے والد کو چھوڑنے کا فیصلہ کیا۔ وہ اپنے جوان بیٹے کو ساتھ لے کر اپنے والد کے ساتھ رہنے کے لیے کوٹ ادو چلی گئیں۔ جب غلام محمد شدید بیمار ہوئے تو ان کی والدہ ان کو 'سید' کے گھر (ایک روحانی پیشوا کا گھر) لے گئیں۔ سید کی بیوی نے ان کی دیکھ بھال کی اور ان کی والدہ کو غلام محمد کا نام تبدیل کرنے کا مشورہ دیا۔ سید کی اہلیہ کی بیٹی نے تبصرہ کیا کہ وہ *پٹھان خان* کی طرح نظر آتے ہیں (اس خطے میں، یہ نام محبت اور بہادری کی علامت ہے) اور اسی دن سے ہی وہ 'پٹھانے خان' کے نام سے جانے جاتے ہیں۔ غلام محمد کی والدہ نے اپنے بچے کی زندگی بچانے کے لیے نیا نام دیا۔

## ابتدائی زندگی
پٹھانے خان 1920ء میں صوبہ پنجاب کے شہر کوٹ ادو سے کئی میل دور صحرائے تھل میں واقع ایک گاؤں *بستی تمبو ولی* میں پیدا ہوئے تھے۔ پٹھانے خان اپنی والدہ سے بہت لگاؤ رکھتے تھے۔ والدہ نے پٹھانے خان کا خوب خیال رکھا اور ان کو تعلیم دلانے کی کوشش کی۔ پٹھانے خان نے اپنے والد خمیسہ خان کی طرح اپنا وقت گھومتے پھرتے، غور و فکر کرتے اور اپنا وقت گاتے ہوئے صرف کیا کرتے تھے۔ پٹھانے خان نے گانا شروع کیا جس میں زیادہ تر خواجہ غلام فرید کی کافی گاتے جو کوٹ مٹھن کے مشہور صوفی شاعر تھے۔ اس کے پہلے پٹھانے خان کے استاد بابا میر خان تھے، جنھوں نے انھیں ہر وہ چیز سکھائی جو وہ جانتے تھے۔

## ٹیلی ویژن پر مقبول نغمے
* "چھینا این چھینیڈا یار" 
* "میڈا عشق وی توں" 
* "پیلو پاکیان نی"
* "جنداری لوٹی"
* "کیا ہوا سنانوان دل دا، کوئی مہرام یار نہ ملڈا" 

## البم

## ایوارڈ
* 1979ء میں صدر پاکستان نے تمغائے حسن کارکردگی ایوارڈ نوازا۔ 

## وفات
پٹھانے خان 9 مارچ 2000ء کو جمعرات کے دن اپنے آبائی شہر کوٹ ادو میں طویل بیماری کے بعد انتقال کر گئے۔  ان کے جنازے میں شاعروں، دانشوروں، وکلا، تعلیمی ماہرین اور ضلعی عہدے داروں سمیت لوگوں کی ایک بڑی تعداد نے شرکت کی۔ پٹھانے خان کو کوٹ ادو میں واقع قبرستان میں دفن کیا گیا۔

## مزید دیکھیے
* مائی بھاگی
* عطاء اللہ خان عیسیٰ خیلوی

## حوالہ جات

## بیرونی روابط
* بی بی سی میوزک کی ویب گاہ پر پٹھان خان

زمرہ:1926ء کی پیدائشیں
زمرہ:2000ء کی وفیات
زمرہ:بیسویں صدی کے گلوکار
زمرہ:پاکستانی کلاس کی گلوکار
زمرہ:پاکستانی کلاسکی گلوکار
زمرہ:پاکستانی لوک گلوکار
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:سرائیکی گلوکار
زمرہ:ضلع مظفرگڑھ کی شخصیات
زمرہ:پنجابی گلوکار
زمرہ:مظفرگڑھ کی شخصیات
نیٹرون

**نطرون** یا **نیٹرون** (natron) اصل میں ایک قدرتی مادہ ہے جس میں سوڈیم کاربونیٹ کا دس آبی (decahydrate) آمیزہ ہوتا ہے جس کا کیمیائی صیغہ (Na2CO3**·**10H<sub>2</sub>O) درج کیا جاتا ہے۔ اسے دھوبی سوڈا (soda ash) کی ایک قدرتی شکل بھی کہا جا سکتا ہے۔

## حوالہ جات

زمرہ:سوڈیم مرکبات
زمرہ:صنعتی معدنیات
زمرہ:کیمیاء گری مادے
زمرہ:ویکی ڈیٹا سے مطابقت رکھنے والی مختصر تفصیل
زمرہ:آبیدے
زمرہ:تہ دار چٹانیں
دھوبی سوڈا

* اس مرکب پر اصل مضمون کے لیے سوڈیم کاربونیٹ کا صفحہ دیکھیے۔
**دھوبی سوڈا** یا **سوڈیم کاربونیٹ** اصل میں سوڈیم کاربونیٹ کی ایک مسفوف (powdered) شکل کو کہا جاتا ہے جو قدرتی طور پر نیٹرون سے بھی حاصل کی جاتی رہی ہے۔

## استعمالات
دھوبی سوڈے کی سب سے زیادہ کھپت شیشے، کاغذ، ریان (مصنوعی کپڑا)، صابنوں اور ڈیٹرجنٹوں میں ہوتی ہے۔ اسے پانی کے "نرم" کرنے کے لیے بھی کام میں لایا جاتا ہے، جس کی وجہ یہ ہے کہ سوڈیئم کاربونیٹ "سخت" پانی سے کیلشیم اور میگنیشیم کے آیون کو دور کر سکتا ہے۔

دھوبی سوڈا غذاؤں میں اضافیے (ای 500) کا کام کرتا ہے۔ اسے تیزابیت پر گرفت، جماؤ سے بچاؤ، آمیزے کے پھیلاؤ اور استحکام فراہم کرنے کے لیے استعمال کیا جاتا ہے۔

## مزید دیکھیے
* میٹھا سوڈا (بیکنگ سوڈا)
* کاسٹک سوڈا
* صابن
* نیل (رنگ)
* سالوے کا طریقہ

## حوالہ جات

زمرہ:سوڈیم مرکبات
زمرہ:گھریلو کیمیائی مرکبات
زمرہ:کامنز زمرہ جس کا ربط ویکی ڈیٹا پر ہے
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:غیرنامیاتی مرکبات
احباب پاکستان

دنیا کے چند ممالک کی ایک تنظیم جو ڈوبتی ہوئی پاکستانی معیشت کو سہارا دینے کے لیے امداد دیتی رہتی ہے۔ ان ممالک میں سعودی عرب، متحدہ عرب امارات، چین، امریکا، برطانیہ شامل ہیں۔ 

زمرہ:پاکستان کے بین الاقوامی تعلقات
زمرہ:پاکستان کے خارجہ تعلقات
زمرہ:پاکستانی جمہوریت کی تحریکیں
چتور

**چتور** : **Chittoor** (تیلگو زبان) చిత్తూరు) : بھارت کی ریاست آندھرا پردیش کے اضلاع میں سے ایک ہے۔ چتور ضلع کا یہ مرکزی شہر ہے۔ حکومتی نظام کے سبھی دفاتر اس شہر میں موجود ہیں۔ ضلع چتور میں شہر تروپتی کے بعد سب سے بڑا شہر ہے۔
 
## آبادیات
اس شہر کی آبادی 2،52،654 ہے۔ 

## حوالہ جات

زمرہ:آندھرا پردیش کے بلدیہ
زمرہ:آندھرا پردیش کے شہر
زمرہ:ضلع چتور
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
لیخ والینسا

**لیخ والینسا** (Lech Wałęsa (با ابجدیہ:) ایک پولینڈی سیاستدان، تاجر اورانسانی حقوق کے کارکن ہیں، جو 29 ستمبر 1943ء کو پیدا ہوئے، یہ ایک گذشتہ اتحاد صنعتی اور انسانی حقوق کے علمبردار بھی رہ چکے ہیں۔ وہ ملک کے صدر بھی رہے ہیں جن کی امن کی خدمات کودیکھ کر1983ء میں انھیںنوبل امن انعام کا حقدار قرار دیا گیا۔

## مزید دیکھیے
* نوبل امن انعام

## حوالہ جات

زمرہ:اسقاط حمل کے مخالف فعالیت پسند
زمرہ:اشتراکیت مخالف
زمرہ:اکیسویں صدی کے رومن کیتھولک
زمرہ:بقید حیات شخصیات
زمرہ:بیسویں صدی کے پولش سیاست دان
زمرہ:بیسویں صدی کے رومن کیتھولک
زمرہ:بیسویں صدی کے سیاست دان
زمرہ:پولش انقلابی
زمرہ:پولش جمہوری فعالیت پسند
زمرہ:پولش رومن کیتھولک
زمرہ:پولش سیاست دان
زمرہ:پولش فعالیت پسند برائے انسانی حقوق
زمرہ:پولش نوبل انعام یافتہ
زمرہ:پولینڈ کے صدور
زمرہ:پولینڈی شخصیات
زمرہ:ٹائم (رسالہ) کی سال کی شخصیت
زمرہ:رومن کیتھولک فعالیت پسند
زمرہ:سرد جنگ کی شخصیات
زمرہ:سیاست دان
زمرہ:صدارتی تمغا آزادی کے وصول کنندگان
زمرہ:ضد اشتمالیت
زمرہ:عدم تشدد
زمرہ:عوامی جمہوریہ پولینڈ
زمرہ:نوبل امن انعام یافتہ شخصیات
زمرہ:1943ء کی پیدائشیں
تمغۂ حسن کارکردگی

**تمغ حسنِ کارکردگی**  جسے باضابطہ طور پر **صدارتی تمغۂ حسن کارکردگی** کہتے ہیں، حکومت پاکستان کی طرف سے ایک شہری اعزاز ہے جو پاکستان میں ادب، فنون، کھیل، طب، سائنس اور دیگر شعبوں میں اعلی کاردکرگی دکھانے والوں کو سال میں ایک دفعہ دیا جاتا ہے۔ اس اعزاز کے مستحق افراد کے ناموں کا اعلان یوم آزادی پاکستان کے دن کیا جاتا ہے جبکہ یوم پاکستان کے دن صدر پاکستان کے ہاتھوں یہ اعزاز دیا جاتا ہے۔

## فہرست وصول کنندگان
* تمغہء حسن کارکردگی (1958–1959)
* تمغہء حسن کارکردگی (1960–1969)
* تمغہء حسن کارکردگی (1970–1979)
* تمغہء حسن کارکردگی (1980–1989)
* تمغہء حسن کارکردگی (1990–1999)
* تمغہء حسن کارکردگی (2000–2009)
* تمغہء حسن کارکردگی (2010–2019)
* تمغہء حسن کارکردگی (2020-2029)

## بیرونی روابط
* پاکستانی تمغے
* اعزازت تقسیم کرنے کی تقریب

زمرہ:پاکستان کے شہری اعزازات و علامات
زمرہ:پاکستان میں 1958ء کی تاسیسات
زمرہ:پاکستانی اعزازات
زمرہ:تمغائے حسن کارکردگی
زمرہ:ویکی ڈیٹا سے مختلف مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
اسلامی شیشہ سازی

تصغیر|200px|اسلامی شیشہ سازی کا ایک نمونہ: ممکنہ عہد ، دسویں صدی۔
[تصغیر|200px|زجاج الاسلامیہ کا ایک نمونہ: آٹھویں تا دسویں صدی عیسوی؛ ممکنہ علاقۂ تخلیق ، [ایران یا مشرقی وسطٰی۔]]
**زجاج الاسلامیہ**  یا **اسلامی شیشہ سازی** کی ابتدا آٹھویں صدی سے ہوتی ہے۔ اسلامی خلافت نے رومی سلطنت کے ہم پلہ تہذیب اور حکومت قائم کی اور مشرق میں شیشہ سازی کی ٹیکنالوجی نے ایک نئی جہت اختیار کر کے نہ صرف یہ کہ شیشہ سازی کی انسانی تاریخ میں اب تک ہونے والی شیشہ سازی کی معلومات و ہنر کو فنا اور معدوم ہو جانے سے بچایا بلکہ یہی اسلامی شیشہ سازی، بارہویں اور تیرہویں صدی میں وینس کے راستے یورپ میں ہونے والی شیشہ سازی کی صنعت کو وجود میں لانے کا سبب بنی۔ 
## تاریخ
اسلامی عہد زریں میں ہونے والی شیشہ سازی کے بارے میں ابھی تحقیق بہت کم ہے لیکن عمومی طور پر ایک بات کہی جا سکتی ہے کہ؛ زجاج الاسلامیہ کی ترقی، اسلامی فنون کے ارتقا اور قرون وسطیٰ کی شیشہ سازی کے حوالے سے معقولا جامع ہے۔، اسلامی شیشہ سازی کے فن کا زیادہ تر علم، جغرافیائی طور پر وسیع علاقوں میں برآمد ہونے والے تاریخی آثار (عمارات کی دیواریں، فرش اور برتنوں وغیرہ) سے حاصل ہوتا ہے، اس کے علاوہ چند مسلم سائنسدانوں کی لکھی ہوئی کتب بھی اس سلسلے میں اہم ہیں جن میں جابر بن حیان کی کتاب السر المکنون *(The Book of the Hidden Secret)* میں رنگ دار شیشوں کے بارے میں ذکر آتا ہے۔ کتاب السر المکنون میں رنگ دار شیشہ سازی کے نسخے بھی ملتے ہیں  اسلام کی جغرافیائی وسعت کے ساتھ جو علاقے حلقۂ اسلام میں داخل ہوئے ان میں تاریخی اعتبار سے شیشہ سازی موجود تھی، جیسے شام اور مصر کے علاقے۔ 224ء تا 651ء تک قائم قبل از اسلام ساسانی سلطنت اور رومی سلطنت کے شیشہ سازی علوم کو اسلامی عہد میں ایک نئی جہت اور ٹیکنالوجی ملی اور مسلم شیشہ سازوں نے پگھلے ہوئے شیشے کو نفیس اشکال دینے کے لیے پھونک نلی (blow pipe)، عصا (rod)، سنسی (plier) اور قینچی یا قص (shear) کا استعمال کیا اور شیشہ کاٹنے کے لیے مخرش تیلیوں یا فولادی تار والے پہیوں سے کام لیا۔

## مزید دیکھیے
شیشہ

## حوالہ جات


زمرہ:اسلامی تہذیب
زمرہ:اسلامی عہد زریں
زمرہ:تاریخ اسلام
زمرہ:فنون اسلامی
زمرہ:مسلم سائنس
زمرہ:اسلامی شیشہ سازی
زمرہ:ایشیائی علوم
تروپتی

**تروپتی** : یہ شہر، بھارت کی ریاست [تروپتی  پردیش]] کے تروپتی میں واقع ہے۔ یہ شہر ہندو دھرم کے پیروکاروں کے لیے مقدس شہر مانا جاتا ہے۔ اس شہر کے کنارے واقع تروملہ پہاڑی پر ‘‘بالاجی مندر‘‘ یا ‘‘وینکٹیشور مندر‘‘ کافی مشہور ہے۔ دنیا بھر کے ہندو معتقدین یہاں درشن کے لیے آتے ہیں۔

## تعلیم
اس شہر میں واقع جامعہ سری وینکٹیشورا کافی مشہور یونی ورسٹی ہے۔ جہاں عربی،  فارسی اور اردو شعبہ جات بھی ہیں۔ thumb|290px| 
بلندی سے تروملہ کا منظر۔http://www.openstreetmap.org/?lat=13.68202&lon=79.34766&zoom=16
## نگار خانہ

File:MuseuminTirumala.JPG|
File:TirumalaHill.jpg|
File:Alipiri entrance way.JPG|
File:Alipirilo part of gaali gopuram.JPG|
File:To tirumla foot path.JPG|
File:ElephantsTirumala.jpg|
File:KodhandaRamarTemple.jpg|
File:ISKCON Tirupathi.jpg|
File:Raaja mudra of vijayanagar empire.JPG|
File:New Model Building in Tirupati, India (YS).jpg|
File:Water fall tirupati.JPG|
File:Kapilatheertam.jpg|
File:Upper view of Kapila Theertham waterfalls Tirupathi.JPG|
File:Padmavathi Ammavari Temple.JPG|
File:Indian peafowl SVZoopark Tirupathi.JPG|


## حوالہ جات

## بیرونی روابط
* 	Sri Venkateswara Temple
* Tirumala Tirupati Devasthanams
* Tirupati City Guide
* 
* 
* Tirupati at GloriousIndia
* Tirupati Map
]

زمرہ:تروپتی
زمرہ:آندھرا پردیش کے بلدیہ
زمرہ:ضلع چتور
زمرہ:ہندو مقدس شہر
زمرہ:آندھرا پردیش کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
موقت

**مُوَقِّت** ایسے شخص کو کہتے ہیں جو وقت کا حساب رکھے۔https://udb.gov.pk/result.php?search=%D9%85%D9%88%D9%82%D8%AA گھڑیوں کی ایجاد سے پہلے وقت کا حساب رکھنے کا پیشہ ہوا کرتا تھا۔ اسلامی تاریخ میں پانچ نمازوں کے اوقات کا حساب رکھنے اور قبلہ کا رخ بتانے کے لیے مسجدوں میں موقت رکھے جاتے تھے۔ کھیلوں میں امپائر یا ریفری گھڑی کی مدد سے کھیل دورانیئے کا حساب رکھتے ہیں، ان کو بھی موقت کہتے ہیں۔https://en.wikipedia.org/wiki/Timekeeper

زمرہ:کھیلوں کے پیشے و کردار
وقت نویسی
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
وال اسٹریٹ

تصغیر|وال اسٹریٹ کا ایک نظارہ، نیو یارک بازار حصص (NYSE) واضح ہے
وال اسٹریٹ  امریکا کے شہر نیو یارک کی ایک مختصر شاہراہ ہے۔ اسے شہر کے مالیاتی مرکز کے تاریخی قلب کی حیثیت حاصل ہے اور نیویارک بازار حصص کا پہلا مستقل ٹھکانہ بھی یہی شاہراہ ہے۔

امریکی مالیاتی مارکیٹوں اور مجموعی مالیاتی اداروں کے لیے بھی "وال اسٹریٹ" کی اصطلاح استعمال کی جاتی ہے۔ نیویارک کے بیشتر مالیاتی اداروں کے صدر دفاتر اب وال اسٹریٹ پر موجود نہیں ہے بلکہ مین ہٹن کے زیریں اور مرکزی علاقوں، فیئر فیلڈ کاؤنٹی، کنیکٹیکٹ یا نیو جرسی میں ہیں۔ جے پی مورگن چیز، جو یہاں قائم آخری بڑا ادارہ تھا، نے نومبر 2001ء میں 60 وال اسٹریٹ میں واقع اپنا صدر دفتر ڈوئچے بینک کو فروخت کر دیا تھا۔

## تاریخ
ولندیزیوں نے 17 ویں صدی میں قبضے کے دوران مقامی ہندی قبائل اور انگریزوں کے حملوں سے بچنے کے لیے ایک دیوار قائم کی تھی جس کی وجہ سے اسے "وال اسٹریٹ" کہا جاتا ہے۔ انگریزوں نے قبضے کے بعد 1699ء میں اس حفاظتی دیوار کا خاتمہ کر دیا۔

## اصطلاح
وال اسٹریٹ کی اصطلاح اب کسی بھی شہر کے اقتصادی مراکز کی اس اہم شاہراہ کے لیے استعمال ہوتی ہے جہاں بڑے کاروباری اداروں کے دفاتر واقع ہوں جس طرح کراچی، پاکستان میں واقع آئی آئی چندریگر روڈ کو "پاکستان کی وال اسٹریٹ" کہا جاتا ہے۔

## حوالہ جات

## بیرونی روابط

* 
* New York Songlines: Wall Street, a virtual walking tour
زمرہ:کامنز زمرہ جس کا ربط ویکی ڈیٹا پر ہے
زمرہ:نیو یارک شہر
زمرہ:نیو یارک کے سیاحتی مقامات
خون کی بوتل

تصغیر|360px|خون کی بوتل
پلاسٹک کی تھیلیوں کے استعمال کے عام ہونے سے پہلے خون بھی شیشے کی بوتل میں مہیا کیا جاتا تھا۔ اب اگرچہ خون پلاسٹک کی تھیلی میں آتا ہے مگر بوتل کا لفظ اب بھی کثرت سے استعمال ہوتا ہے۔
خون کی ایک تھیلی لگ بھگ آدھا لٹر یعنی 500cc کی ہوتی ہے جس میں 63cc ایک ایسا مائع ہوتا ہے جو خون کو تھیلی میں جمنے سے روکے رکھتا ہے۔ اس مائع کو CPD-Adenine-1 کہتے ہیں۔ مریض کو خون لگنے کے بعد مریض کا جگر CPD-Adenine-1 کو خون سے الگ کر لیتا ہے اور یہ خون دوبارہ جمنے کی صلاحیت حاصل کر لیتا ہے۔ CPD-Adenine-1 والا فرج میں محفوظ کیا ہوا یہ خون 35 دنوں کے اندر استعمال کیا جا سکتا ہے۔
تصغیر|اسکیننگ الیکٹران خوردبین کی بلیک اینڈ وہایٹ تصویر جس میں رنگ آمیزی کی گئی ہے۔ بائیں طرف انسانی خون کا سرخ خلیہ ہے جس کے دونوں جانب گڑھا ہوتا ہے۔ دائیں طرف خون کا سفید خلیہ ہے اور درمیان میں تحریک شدہ پلیٹلیٹ (activated platelet) ہے۔

خون کی تھیلی کے خون میں 50 سے 60 گرام ہیموگلوبن ہوتا ہے لیکن اس میں اقراص خون نہیں ہوتے کیونکہ خون ٹھنڈا کرنے سے اقراص خون (platelet) مر جاتے ہیں۔ اسی طرح خون کی تھیلی کے خون میں خون جمانے والے غیر پائیدار اجزا (labile factors) یعنی فیکٹر V اور VIII بھی نہیں ہوتے۔ 
خون کی تھیلی کو 2+ سے 6+ ڈگری سنٹی گریڈ کے درجہ حرارت پر رکھنا چاہیے۔ باورچی خانے کے فرج میں لمبے عرصے تک خون نہیں رکھا جا سکتا کیونکہ اس کا درجہ حرارت لگ بھگ 10-15 ڈگری سنٹی گریڈ یا زیادہ ہوتا ہے۔ خون کو کسی صورت میں بھی سردی سے جمنا نہیں چاہیے ورنہ یہ ضائع ہو جاتا ہے۔ بلڈ بینک میں خون رکھنے کے خاص فرج ہوتے ہیں۔ ان سے خون کی تھیلی نکلنے کے آدھے گھنٹے بعد مریض کو لگ جانی چاہیے۔ اور چار گھنٹے میں ختم ہونی چاہیے۔
تھیلی کے خون کو جراثیم سے پاک نہیں کیا جاتا اس لیے اس خون سے مریض کو وہ جراثیم لگ سکتے ہیں جنھیں اس خون میں ٹیسٹ نہیں کیا گیا ہو۔ عام طور پر یہ خون HIV-1, HIV-2(ایڈز)،(یرقان) Hepatitis B & C ملیریا اور Syphilis (آتشک) کے لیے ٹسٹ شدہ ہوتا ہے۔
congestive cardiac failure کے مریض خون چڑھانے پر پھیپھڑوں میں پانی بھر جانے کی وجہ سے مر بھی سکتے ہیں۔

## ایف ایف پی
ایف ایف پی کا مطلب فریش فروزن پلازما (Fresh frozen plasma) ہے۔ یہ خون سے خلیات الگ کرنے کے بعد بچ جانے والا مائع ہے۔ یہ خون کی طرح لال کی بجائے پیلاہٹ مائل سفید رنگ کا ہوتا ہے۔ اور خون کے برعکس FFP ہمیشہ جمی ہوئی حالت میں دستیاب ہوتا ہے کیونکہ یہ منفی 18 ڈگری سنٹی گریڈ سے بھی کمتر درجہ حرارت پر محفوظ رکھا جاتا ہے۔ سرخ خون کی بوتل 35 دنوں تک قابل استعمال ہوتی ہے لیکن ایف ایف پی کو ایک سال کے اندر استعمال کیا جا سکتا ہے۔
اگر جراحی یا چوٹ کی وجہ سے کسی مریض کا بہت سارا خون ضائع ہو جائے تو اسے کئی بوتل خون کے علاوہ FFP کی کئی تھیلیوں کی بھی ضرورت پڑتی ہے جس میں کسی حد تک فیکٹر V اور VIII موجود ہوتے ہیں جو خون جمنے کے میکینزم کو بحال کر دیتے ہیں بشرطیکہ پلیٹلیٹ کی کمی نہ ہو۔
ہیموفیلیا A کے مریضوں میں فیکٹر VIII کی کمی ہوتی ہے۔
تصغیر|ایف ایف پی کی ایک تھیلی

## مزید دیکھیے
* بلڈ گروپ
* خون کا عطیہ
* تھیلیسیمیا
* ہڈی کا گودا

زمرہ:حیاتی کیمیا
زمرہ:خون
زمرہ:خون کے خلیات
زمرہ:دمیات
زمرہ:عالمی ادارہ صحت کی بنیادی ادویات
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل